Իմրե Շինկովիչ

Իմրե Շինկովիչ (հունգ.՝ Sinkovits Imre, 21 սեպտեմբերի, 1928, Բուդապեշտ, Հունգարիա – 18 հունվարի, 2001, Բուդապեշտ), կինոյի և թատրոնի հունգարացի դերասան։ Հունգարիայի ժողովրդական արտիստ։ Կոշութի անվան ազգային մրցանակի դափնեկիր (1966), թատերական արվեստի բնագավառում շնորհվող Մարի Յասաիի անվան պետական մրցանակի կրկնակի դափնեկիր (1955, 1962)։


== Կենսագրություն ==
Իմրե Շինկովիչը ծնվել 1929 թվականի սեպտեմբերի 21-ին Բուդապեշտում։ Թատերական ներկայացումների մասնակցել սկսել է դպրոցական տարիներին։ Պրոֆեսիոնալ մակարդակում առաջին անգամ ելույթ է ունեցել 1948 թվականին։ 1949 թվականից մինչև 1956 թվականը խաղացել է Բուդապեշտի Ազգային թատրոնի բեմում։ 1951 թվականին ավարտել է թատրոնի և կինոյի ինստիտուտը։
Հունգարական հեղափոխության ժամանակ՝ 1956 թվականի հոկտեմբերին, Բուդապեշտի կենտրոնական հրապարակում, որտեղ հավաքված էր 20000 մարդ, արտասանել է Շանդոր Պետեֆիի հայրենասիրական բանաստեղծություններից։ Երիտասարդների բողոքի այդ ակտը դարձավ Հունգարիայի Ժողովրդական Հանրապետության կոմունիստական կառավարության դեմ համազգային ապստամբության բռնկման դրդապատճառներից մեկը։ Իմրե Շինկովիչն ընտրվել է Հունգարական թատրոնի և կինոյի ասոցիացիայի հեղափոխական կոմիտեի անդամ։
Հեղափոխության ճնշումից հետո Իմրե Շինկովիչին մեկուկես տարով արգելել են զբաղվել թատերական գործունեությամբ և հեռացրել են Ազգային թատրոնից։ 1958-1963 թվականներին նա աշխատել է Յոժեֆ Աթիլայի թատրոնում։ 1963 թվականին վերադարձել է Ազգային թատրոն և երկար տարիներ եղել է նրա մենակատարներից մեկը։ Խաղացել է տարբեր դերեր՝ կատակերգականից մինչև ողբերգական համաշխարհային դասականների ու հունգարացի հեղինակների գործերի բեմադրություններում (Էսքիլես, Շեքսպիր, Լոպե դե Վեգա, Անտոն Չեխով, Մաքսիմ Գորկի, Վիկտոր Հյուգո, Դյումա, Բեռնարդ Շոու, Բեն Ջոնսոն, Դյուլա Իյեշ և այլն)։
Կինոյում նկարահանվել սկսել է 1951 թվականին։ Խաղացել է 129 ֆիլմերում։
Իմրե Շինկովիչը մահացել է 2001 թվականի հունվարի 18-ին Բուդապեշտում։


== Ընտրյալ ֆիլմագրություն ==

1951 – Ամբողջ արագությամբ / Teljes gözzel – Շանդոր Շաբո
1951 – Փոթորիկ / Vihar – Էլեկ
1952 – Բարձրացել է ծովը / Föltámadott a tenger
1952 – Էրկել / Erkel
1953 – Զայրույթի օր / A harag napja
1953 – Պատանի սրտով / Ifjú szívvel – Պատակի
1953 – Լեյտենանտ Ռակոշի / Rákóczi hadnagya – ֆրանսիացի
1954 – Կյանքի նշանը / Életjel – Բորսա
1955 – Հատուկ նշան/ Különös ismertetöjel
1956 – Անդունդ / Szakadék – Իշտվան Նագի
1956 – Դառը ճշմարտություն / Keserü igazság – Բուվեչ
1956 – Հրաշալի հարձակվողը / A csodacsatár – լրահաղորդ
1957 – Քաղաքային արվարձանի լեգենդը / Külvárosi legenda – Բենկո
1960 – Սիզամարգերում քայլելը թույլատրվում է / Füre lépni szabad – Գեզա Տիրպակ
1960 – Փորձությունների ուղի / Próbaút – Յանոշ Վետրո
1961 – Ալբա Ռեգիա / Alba Regia – գեստապոյի սպա
1961 – Չորսը հոսանքի ուղղությամբ / Négyen az árban
1961 – Մինչև չգա վաղը / Amíg holnap lesz – Միխայ
1961 – Նրանք սպանել են աղջկան / Megöltek egy lányt
1961 – Հացթուխի ենթավարպետի լապտերը (ТВ) / A pékinas lámpása
1962 – Պատմություններ գնացքում / Legenda a vonaton – Կառլո
1962 – Վերջին ընթրիքը / Az utolsó vacsora
1963 – Աշնանային աստծո աստղը / Isten öszi csillaga – Պատոնաի
1963 – Մենք ապրում ենք ամեն օր / Mindennap élünk – Ֆերի Չիրոկ
1963 – Երկխոսություն / Párbeszéd – Լասլո Խորվաթ
1963 – Խաբերի լուսանկարը / Fotó Háber
1963 – Երկու խաղակես դժոխքում / Két félidö a pokolban
1964 – Դրամանենգը/ A pénzcsináló
1964 – Ափսոս բենզինը / Kár a benzinért
1964 – Մի քանի երազանք / Álmodozások kora
1964 – Մի անգամ քսան տարի անց / Ha egyszer húsz év múlva
1964 – Ճակատագրին հակառակ / Új Gilgames
1964 – Միլիոնատիրոջ կտակը
1965 – Կրտսեր սերժանտն ու մյուսները / A tizedes meg a többiek – Ֆերենց Մոլնար
1966 – Ոսկե վիշապ / Aranysárkány – Աթիլա Բահո
1966 – Բժիշկ Մահ / Az orvos halála – տաքսու վարորդ
1966 – Եվ այդ ժամանակ այդ տիպը… / És akkor a pasas
1967 – Սիրո երեք գիշեր / Egy szerelem három éjszakája – Գասպար
1967 – Այրին ու կապիտանը / Az özvegy és a százados – կապիտան
1968 – Էգերի աստղը – Իշտվան Դիբո
1968 – «Ոսկե ձեռնոցի» ասպետները (մինի սերիալ) / Az aranykesztyü lovagjai – Հարիսոն, շրջանային դատախազ
1969 – Ճանապարհորդություն իմ գանգի շուրջը / Utazás a koponyám körül – կրկեսի աշխատող
1969 – Հանցագործ աշխարհի պրոֆեսորը / Az alvilág professzora – Զելկ
1970 – Ֆերենց Լիստ։ Սիրո երազներ – Ֆերենց Լիստ (դերը հնչյունավորել է Անդրեյ Պոպովը)
1971 – Վիլլա Լիդոյում / Villa a Lidón
1971 – Hahó, Öcsi! – աղբահավաք
1974 – Թույն բաժակում / Illatos út a semmibe
1980 – Համր թղթապանակ / A Néma dosszié
1996 – Նվաճում / Honfoglalás


== Ծանոթագրություններ ==


== Արտաքին հղումներ ==
Իմրե Շինկովիչը Find a Grave կայքում